” Ne vedem la Timotion, evenimentul de alergare care pune Timișoara în mișcare.
Plecăm împreună din zona castelului Huniade, în Cursa Profi de 5.5 km”, îndeamnă Profi.
Cel mai mare eveniment caritabil şi sportiv din vestul țării, Timotion, se va desfășura duminică, în scopul strângerii de fonduri pentru 17 proiecte din educație, sănătate fizică şi mentală şi social, etc., să fie implementate cu succes pentru binele comunităţii.
De aceea participanţii se mişcă (aleargă sau pedalează) şi donează taxa de participare către proiectul ales de ei.
Evenimentul este dedicat alergătorilor de toate vârstele, amatori sau experimentați și este și o oportunitate de a face bine comunității.
Taxa de participare va fi redirecționată către unul dintre proiectele ce au nevoie de susținere.
“Hai să alergăm împreună pentru o cauză bună și să ne bucurăm de beneficiile mișcării în aer liber”, este mesajul Profi.